**Világörökség a fiatalok szemével**

**PÁLYÁZAT**

Annak alkalmából, hogy Selmecbánya (Banská Štiavnica) városát és a környezetében lévő műszaki emlékeket a Világörökség listára vették, Selmecbánya önkormányzata fiatalok számára alkotói pályázatot kezdett szervezni.

A 21. évfordulóra rendezett, általános iskolásoknak szóló rajzverseny sikerét követően ismét megrendezik a **23. pályázatot**.

A pályázatra iskolás gyerekek részvételét várják, akik vagy saját világörökség városukat vagy a világ bármely világörökség városát reprezentálják alkotó fantáziájukkal. Ez az alkalom segíti a gyermekeket az emberiség legfontosabb kultúrkincseinek mélyebb megértésében és hozzájárul a világ népeinek egymáshoz való közeledéséhez.

A részvételhez a következő feltételeket kell teljesíteni:

* pályázatokat a három kategória egyikében lehet benyújtani **– 9 évesig, 10-12 éves és 13-15 éves korosztályban;**
* rajzokat, festményeket, akvarelleket, monotípiákat, linóleummetszeteket, intarziákat, kollázsokat és hasonlókat lehet benyújtani szabványos **10x14 cm-es képeslap formátumban, (egy iskolából) lehetőleg egy borítékban elküldve** „Vision 2017” jelszóval ellátva;
* az alkotásnak teljesen takarnia kell a képeslap elejét, míg a hátoldalát a **részvevő teljes nevének, életkorának és az iskola levélcímének** nyomtatott nagybetűvel való feltüntetésére kell felhasználni;
* történelem, impressziók, műalkotások, mindennapi élet, a város lakói, akár a jövő is, mind olyan témák, amelyek javasolhatóak a részvevők alkotókészségének ösztönzésére;
* egy tanuló **legfeljebb három** különböző pályaművet nyújthat be, amelyeknek legkésőbb **2017. április 30**-ig a következő címre be kell érkezniük:

Mestskỳ Úrad

Henrieta Godová

Radničné nám. 1.

96924 Banská Štiavnica

Slovak Republic

2017. júniusában a beérkezett pályaművekből megnyitják a**„Világörökség - ahogyan a fiatalok látják 2017”** című kiállítást, ahol minden kategóriából a legjobb három alkotást jutalomban részesítik.

Selmecbánya után a kiállítás a Világörökség Városok Szervezete hálózatán keresztül sokfelé eljut.

További információt talál [honlapunkon](http://www.deak17galeria.hu/programok/vilagorokseg-a-fiatalok-szemevel---palyazat)!